Troue afgestel oor bruid se WhatsApp-verslawing | Maroela Media
'n Familie in Amroha, Indië, het 'n huwelikseremonie gekanselleer omdat hulle beweer die voornemende bruid is verslaaf aan WhatsApp en spandeer te veel tyd op dié boodskapdiens.
Die bruid se familie het op 5 September gewag dat die bruidegom se familie moet opdaag. Hulle het egter later 'n oproep gekry om te sê die troue is gekanselleer as gevolg van die bruid se "uitermatige gebruik van WhatsApp", het die polisie gesê, aldus plaaslike media.
Uroj Mehandi, die bruid se pa, het 'n saak teen die bruidegom se familie aanhangig gemaak en voer aan die werklike rede dat die troue gekanselleer is, is die bruidsprys van 6,5 miljoen roepees (ongeveer R1,3 miljoen).
Mehandi het gesê hy het sy dogter se troue met die seun van Qamar Haidar van Fakeerpura gereël. "Ons familie en vriende het bymekaargekom om die bruidegom se familie te verwelkom. Toe hulle nie opdaag nie, het ek die bruidegom se pa gebel, net om te hoor dat hulle die troue kanselleer," het hy gesê, aldus Hindustan Times.
Elon Musk rook dagga op komedie-podsending
Vrou beseer wat dinamietstokkie vir kers aansien
Sjoe, nou't ek alles gehoor. Maar ek moet toegee dis eintlik WERELDWYD 'n probleem. Ek en my man sit vroeër vanjaar een oggend by 'n bekende ketting-eetplek vir onbyt aan die Suidkus toe ons ALBEI opmerk dat jy byna geen siel in die eetplek se gesig kon sien, want feitlik almal was vasgenael voor hul foonskerms! So snaaks as wat dit was, was dit ook kommerwekkend. Mense, oud en jonk het totaal verleer om gesig tot gesig te kommunikeer, want Whatsapp, Facebook ens het nou die norm geword. Soos my een vriendin daaroor sê: sit bietjie die foon neer, kyk… Lees meer »
Dis omdat families in sekere kulture veels te veel te sê het oor ń huwelik wat eintlik tussen ń man, ń vrou en God behoort te wees.
Almal gebruik watsup.as jy kyk sal jy sien hy lè dalk op ander web blaai sy is dalk net eerlik maar is hy ?
Ongeskik x 2
1. Bruid is duidelik verslaaf aan haar foon. Hoop sy leer uit haar foute.
2. Bruisegom se familie is NIKS beter as bruid. Hulle kon TEN MINSTE n WhatsApp(haha) stuur om knselasie aan te kondig